钦定古今图书集成/理学汇编/字学典/第079卷 > 《跋方氏家藏绍兴诸贤帖后》前人
## 钦定古今图书集成/理学汇编/字学典/第079卷 > 《跋方氏家藏绍兴诸贤帖后》前人

莆阳方德顺，早以文行知名一时，诸公长者皆折辈
行与交。绍兴初，尝召对，极论讲和不便，虽不合以去，
而名闻益高。张忠献、折大参、曾侍郎、张给事、吕舍人
皆深知之，仕竟不遭以卒。其子士龙藏诸公所与往
还书帖甚富，尝出见示熹，谓“此不唯足以见德顺之
为人，而中兴人物之盛，谋猷之伟，于此亦可概见。”因
为抚卷三叹，而敬书其后。